I mai 1802 ble Solitude, sammen med flere av opprørerne, tatt til fange av franskmennene, og dømt til å tortureres eller henrettes. Det franske verbet som er brukt om straffen i Auguste Lacours historiebok fra 1855, «supplicier», er ikke entydig. I romanen fra 1972 skriver Schwarz-Bart at hun ble dømt til å henges. Solitude var gravid da hun ble fengslet, så fullbyrdelsen av straffen ble utsatt til dagen etter fødselen, i november 1802. Det er ikke kjent hva som skjedde med barnet, men både kunstnere og andre har gjort seg tanker om det.